Organisasjonen for østkaribiske stater

Organisasjonen for østkaribiske stater (engelsk: Organization of Eastern Caribbean States, OECS) er en internasjonal organisasjon for politisk og økonomisk samarbeid mellom ti stater og områder i den østlige delen av Karibia. Den ble etablert i 1981 ved Basseterre-traktaten.«Organisation of Eastern Caribbean States - OECS» , CaribSeek Encyclopedia. OECS har et sekretariat med hovedkontor i Castries i Saint Lucia.

Organisasjonen består av seks selvstendige stater, tre britiske oversjøiske områder og et fransk oversjøisk departement. Åtte av de ti medlemslandene samarbeider også i Den østkaribiske valutaunionen, som har Den østkaribiske sentralbanken og med østkaribisk dollar som felles valuta.

Organisasjonen har status som permanent observatør i FNs hovedforsamling. «Intergovernmental Organizations», De forente nasjoner.

Medlemsland
Ti land og områder er med i organisasjonen.Member States, OECS.

Anguilla (assosiert medlem)
Antigua og Barbuda
De britiske Jomfruøyer (assosiert medlem)
Dominica
Grenada
Martinique (assosiert medlem)
Montserrat
Saint Lucia
Saint Kitts og Nevis
Saint Vincent og Grenadinene

Referanser

Eksterne lenker


Kategori:Karibia
Kategori:Internasjonale organisasjoner
Kategori:Permanente observatører i FN
Kategori:Etableringer i 1981